
[bookmark: _GoBack]СА 5. СЕДНИЦЕ ОПШТИНСКЕ ИЗБОРНЕ КОМИСИЈЕ ОПШТИНЕ МАЛИ ЗВОРНИК
Седница Општинске изборне комисије општине Мали Зворник одржана је 20. септембра 2026. године, са почетком у 11.00 часова, у сали Општинског већа општине Мали Зворник.
Седници су присуствовали: Драгана Ћирковић-Милошевић, председник Комисије, Милан Мишић, Вељко Бојић и Драган Костадиновић, чланови Комисије у сталном саставу, Невена Јевтић, заменик чана Комисије у сталном саставу и Зоран Јевтић, члан Комисије у проширеном саставу, са правом гласа.
Седници су присуствовали и Александра Тошић, Гордана Вучетић и Љубинка Деспотовић, заменици чланова Комисије у сталном саставу, без права гласа.
Седници присуствује и Слађана Марковић, секретар Изборне комисије.
Председница Комисије је констатовала да постоји кворум за рад и одлучивање и отворила седницу.
ДНЕВНИ РЕД
За седницу је предложен следећи:
1. Предлог решења о именовању члана и заменика члана Општинске изборне комисије општине Мали Зворник у проширеном саставу;
2. Разно.
Након читања предложеног дневног реда, исти је стављен на гласање.
Дневни ред је усвојен једногласно.
ТОК СЕДНИЦЕ
1. Предлог решења о именовању члана и заменика члана Општинске изборне комисије општине Мали Зворник у проширеном саставу
Председница Комисије је упознала присутне са предлогом Коалиције: Социјалистичка партија Србије, „Јединствена Србија“ Социјалдемократска партија Србије и „Зелени Србије“ подносиоца проглашене Изборне листе ИВИЦА ДАЧИЋ - ФАКТОР СТАБИЛНОСТИ! за именовање члана и заменика члана Општинске изборне комисије општине Мали Зворник у проширеном саставу.
За члана Општинске изборне комисије општине Мали Зворник у проширеном саставу предложен је Раденко Врачевић, а за заменика члана Светислав Молеровић.
Након разматрања предлога, председница је ставила на гласање Предлог решења о именовању члана и заменика члана Општинске изборне комисије општине Мали Зворник у проширеном саставу.
Након гласања, Општинска изборна комисија општине Мали Зворник је једногласно донела Решење о именовању члана и заменика члана Општинске изборне комисије општине Мали Зворник у проширеном саставу, којим се:
· Раденко Врачевић именује за члана Општинске изборне комисије општине Мали Зворник у проширеном саставу;
· Светислав Молероцић именује за заменика члана Општинске изборне комисије општине Мали Зворник у проширеном саставу.
Решење је донето једногласно.
2. Разно: У оквиру ове тачке дневног реда није било расправе, предлога, питања нити других обраћања присутних чланова Комисије.
Како није било више питања и предлога за разматрање, председница Комисије је закључила седницу.

